APOLLO 23 24 OGOS 1974
Tuan-tuan, saya harap saya tak mengganggu.
Oh, lihatlah, awak semua.
Gene Kranz, pengarah baru Pusat Angkasa Lepas Johnson,
sudi melawat pekerja biasa seperti kami.
Saya mahu singgah sebentar dan ucapkan selamat jalan.
Lagipun, saya sendiri mahu ucapkan tahniah
kerana menjadi komander akhirnya, Mike. Awak memang berhak.
Saya hargainya, Gene.
Hei, awak beritahu Neil yang saya jamin
kami akan mendarat dengan lebih baik daripada dia dan Buzz.
Saya rasa semua orang mendarat lebih baik daripada dia dan Buzz.
Tuan-tuan, selamat jalan.
Houston, ini ialah Bilik Kawalan Pelancaran Cape Kennedy.
Kita menghampiri T-minus satu jam sepuluh minit dan ditangguhkan.
Jadual ditangguhkan untuk penyerahan penerbangan.
Baik, Kennedy. Ditangguhkan pada satu jam sepuluh minit untuk penyerahan.
CAPCOM, angkasawan kita di talian?
Ya, Deke.
Pangkalan Jamestown, ini ialah Houston. Menyambungkan awak ke radio komunikasi.
Awak dengar?
Houston, ini ialah Pangkalan Jamestown. Kami dengar.
Jangan cuba meraikannya tanpa kami.
Kami takkan buat begitu, Ed.
Pentadbir Weisner mahu memberi ucapan sekarang.
Harry akan memberi ucapan? Ini akan ambil masa yang lama.
Saya akan ringkaskannya, Gordo. Saya tahu awak boleh beri tumpuan sebentar saja.
Ini hari yang bersejarah.
Hari yang penting bagi negara kita.
Hari yang ramai orang kata takkan tiba.
Tapi ia juga hari yang penting di NASA.
Kita patut mengiktirafnya sebagai hari penting
di dalam catatan tahunan program kita.
Kerana hari ini
seorang wanita menjadi salah seorang pengarah penerbangan untuk kali pertama.
Dia mendapat tempatnya di meja ini
melalui dedikasi dan komitmennya yang tinggi kepada program ini.
Dengan pengetahuan teknikal dan profesionalnya yang tinggi.
Tapi yang paling penting, dengan kepimpinan yang dia tunjukkan
semasa penubuhan Pangkalan Jamestown.
Keupayaan dia tak dapat dipersoalkan lagi.
Peribadi dan integritinya adalah yang terbaik.
Jadi, tuan-tuan dan puan-puan, bagi pihak Presiden Kennedy,
satu penghormatan bagi saya untuk memperkenalkan
pengarah penerbangan Kumpulan Putih kita untuk pelancaran Apollo 23,
Irene Hendricks.
Terima kasih, semua.
Saya berjaya hanya kerana usaha orang sebelum saya.
Saya rasa bangga dapat mengetuai kumpulan profesional yang luar biasa ini.
Sekarang, kembali bekerja. Kita ada misi untuk dilancarkan.
Saya mahu perkembangan trajektori untuk berlepas.
Ayuh.
Irene, memandangkan awak yang berkuasa sekarang,
kami ada beberapa rungutan yang ingin disampaikan.
Seperti bilik mandi.
Dan makanan.
Dan mata gerudi ais panas yang rosak.
Dan makanan.
Lebih kurang 5,000 benda lain yang kami ingin serahkan kepada Apollo 23
apabila mereka tiba minggu depan.
Okey, awak semua. Pesanan diterima.
Saya dengan gembiranya akan dengar semua rungutan awak
sebaik saja kami lancarkan kapal ini ke bulan.
Kapal itu sepatutnya tiba di sini dua minggu yang lalu.
Hari pertama, dah ketinggalan, Irene.
Saya akan memfailkan rungutan awak ke tempat yang sepatutnya, Gordo.
- Charlie, putuskan transmisi video, okey? - Ya, puan.
Tapi sekarang kami meninggalkan liputan Apollo 23 di pengesahan mandatori
untuk kembali ke laporan khas kami.
Kita menghampiri saat terakhir
di dalam undian untuk meratifikasi Pindaan Hak Sama Rata di Senat Negeri Illinois,
dan jumlahnya hampir sama.
ERA SEKARANG
Pindaan Hak Sama Rata telah diisytiharkan sebagai keutamaan Presiden Ted Kennedy
dalam ucapan sulungnya,
dan dua tahun kebelakangan ini tiba-tiba menjadi sibuk
kerana pentadbirannya cuba menekan sepenuhnya
badan perundangan di seluruh negara.
Sehingga hari ini, 36 negeri telah meratifikasikan pindaan itu,
hanya kekurangan sebuah negeri saja.
Penyokong telah berputus asa dengan negeri Illinois
sehinggalah Gabenor Republik Ogilvie, dalam perkembangan yang mengejutkan
menunjukkan sokongannya terhadap pindaan pada awal tahun lepas...
Ya, saya dah kata!
yang telah mencipta sesuatu yang bersifat politik...
Tunggu sebentar.
Saya mendapat laporan yang undian terakhir sedang dilakukan sekarang.
Dan undiannya...
ialah ya.
Saya rasa penggerak sudah rosak.
Hanya beberapa minit untuk kita menggantikannya
dan kita boleh keluar dari menara.
Saya tiada tempat untuk dituju.
Ia mesin yang cantik.
Dalam tangan saya ada kru utama Apollo 24.
Kenapa saya rasa ada sebab awak membiarkan saya rasa saspens?
Tak tahu apa yang awak katakan.
Angkasawan-angkasawan itu ialah, mengikut susunan kekananan...
Ellen Waverly, komander misi,
Harrison Liu, dan...
Deke Slayton.
Apa?
Tolonglah, Deke. Apa yang awak buat?
Kelulusan perubatan saya untuk penerbangan. Sangat memuaskan.
Awak ada masalah jantung sejak Mercury. Semua orang tahu.
Yang telah disahkan secara rasmi oleh doktor sebagai bukan risiko penerbangan.
Seperti yang dibuktikan di dalam dokumen yang awak pegang.
Presiden takkan sukakannya.
Dia akan ingat yang ini ialah daya penarik publisiti.
Dia boleh berbincang dengan doktor penerbangan jika dia tak suka.
Sebagai ketua pejabat angkasawan,
saya menugaskan Deke Slayton menjadi kru utama Apollo 24.
Bagi saya, itu muktamad.
Aduhai.
Saya tahu ini sukar untuk didengari.
Kelakuan seperti ini tak boleh diterima.
Saya akan pastikan kedua-duanya akan dihukum dengan teruk.
Saya tak risau tentang hukuman mereka.
Saya lebih berminat untuk ketahui punca emosi
bagi kelakuan antisosial seperti ini.
Antisosial?
Mereka bukan psikopat.
Mereka meletupkan tandas dengan mercun.
Ia satu gurauan dan mereka akan dihukum.
Saya rasa kita perlu siasat
jika ada masalah di rumah yang menjadi puncanya.
Saya ingin melibatkan Pn. Stevens dalam perbincangan ini,
memandangkan anak dia terlibat.
Pn. Stevens tak dapat sertai disebabkan kerjanya.
Ya, dia seorang angkasawan. Saya tahu.
Begitu juga suaminya
dan suami saya yang kedua-duanya berada di bulan sekarang ini.
Saya tahu, Pn. Baldwin.
Saya hanya dapat bayangkan tekanan yang dihadapi oleh kedua-dua keluarga.
Kami boleh hadapinya.
Terima kasih kerana beritahu saya.
Saya pasti akan uruskannya.
- Jadi... - Terima kasih.
Terima kasih kerana datang, Pn. Baldwin.
Awak berdua jangan bercakap sehingga kita tiba di rumah.
Kemudian kita akan bincangkan hukuman yang sesuai
kerana merosakkan harta sekolah.
Marilah.
- Ya, puan. - Ya, puan.
Saya harap dapat lihat wajah ayah saya hari ini.
Majlis Kesyukuran yang lalu, kami bergaduh besar
sama ada ERA bermaksud kita semua harus berkongsi tandas yang sama.
Ia akan jadi lebih bersih.
John Stennis akan perjuangkan "wanita dalam pertempuran"
di Jawatankuasa Angkatan Tentera, awak lihatlah nanti.
Dia mungkin ahli Demokrat tapi dia masih dari Mississippi.
Mississippi, California, apa saja.
Tak mungkin rakyat Amerika mahu anak perempuan mereka berperang, percayalah.
Sama juga dengan wanita di angkasa dahulu.
Hanya tunggu masanya.
Ia Pindaan Hak Sama Rata, Pam, bukan Pindaan Hak Homoseksual.
Awak berdua boleh bersikap sinis tapi perubahan akan berlaku.
Penggerak telah ditukar dan ujian telah selesai.
Kami dah selesai dan akan keluar dari menara.
Saya akan pastikan apabila kami tiba di LCC.
Saya rasa lapar.
Mereka masih ada burger keju dua lapisan...
FIDO, ada perkembangan dengan angin pelancaran?
Ya, Pengarah. Baru saja terima data dari Cape.
- Kita dalam parameter pelancaran. - Lihat data dengan baik.
Dalam pelancaran sebelum ini, kita hampir melebihi had sudut serangan.
Ya Tuhanku.
- Tidak. - Saya tak pasti. Saya juga baru lihatnya.
Kunci pintu.
PULANG SEMULA
DEMI UMAT MANUSIA
Sudah enam puluh hari berlalu
sejak letupan Apollo 23 yang mengejutkan
di landas pelancaran di Cape Kennedy.
Kematian tragik 12 kakitangan di lapangan
yang terperangkap di menara ketika ia meletup,
termasuklah Gene Kranz, pengarah Pusat Angkasa Lepas Johnson yang baru dilantik,
menimbulkan suasana tak menyenangkan kepada seluruh program dan negara.
Tiga angkasawan yang ditarik dari roket yang meletup itu
melalui menara pelepasan tempat pelancaran kecemasan
masih dalam proses pemulihan daripada kecederaan yang dialami
apabila modul perintah mereka yang rosak mendarat di pantai dan bukan di laut.
Sementara itu, tiga angkasawan yang terkandas di Pangkalan Jamestown
terus melakukan eksperimen dan membuat kerja penyelenggaraan
di kediaman manusia Amerika yang pertama di bulan.
Angkasawan Baldwin, Stevens dan Poole menerima bekalan tambahan
dengan roket Titan tanpa manusia sementara mereka menunggu lembaga siasatan NASA
untuk mengenal pasti punca letupan Saturn V.
Tapi tiada kru pengganti bagi angkasawan itu
sehingga lembaga mengesahkan semua roket Saturn bersedia untuk terbang semula.
FBI masih bimbang dengan kemungkinan
yang pekerja KGB mungkin telah mensabotaj Apollo 23
sebagai cara untuk melambatkan kerja di Pangkalan Jamestown.
Dengan itu, kami ingin mula menemu bual
beberapa kakitangan sokongan awak di JSC
dan di kemudahan NASA di Cape Kennedy, JPL dan seluruh negara.
- Saya faham. - Saya tak faham.
Saya menghormatinya tapi kenapa FBI masih menyiasat benda mengarut ini?
Kami tahu puncanya. Ia bukan disebabkan oleh ejen rahsia Rusia.
Awak ingat awak tahu puncanya.
Penyiasatan kami menemui
banyak contoh pelanggaran protokol keselamatan di kemudahan NASA,
dan salah satunya mungkin membenarkan ejen Soviet
mengakses maklumat yang sangat sulit
berkenaan pengembangan ketenteraan Pangkalan Jamestown pada masa depan.
Baiklah.
Ejen Khas Donahue telah diberi kebebasan oleh Jabatan Kehakiman
untuk mengikut sebarang petunjuk berkait dengan pelanggaran keselamatan di NASA,
dan saya pasti seluruh lembaga siasatan akan berikan kerjasama sepenuhnya.
Terima kasih semua kerana hadir.
Tak sabar untuk tinggalkan semua ini.
Ada tempat kosong lebih?
SET DATA ASCENT24 TAK DIJUMPAI
Weisner mahu berjumpa awak.
Hebat.
Perlu melihat itu setiap hari sekarang.
Untuk mengingatinya.
Tak.
Awak tahu apa ia buat?
Ia menunjukkan betapa tak pentingnya kita dalam bilik ini.
Apa maksud awak?
Jika angkasawan mati di landas itu,
akan ada lebih banyak daripada plak dan gambar.
Selepas Apollo 1, awak tak boleh melihat televisyen
atau membaca majalah, surat khabar selama berbulan-bulan
tanpa melihat muka mereka.
Seperti "Wira Amerika." "Terbaik di kalangan yang terbaik."
"Seluruh negara berkabung."
Tapi jika salah seorang daripada kita mati,
salah seorang yang tak dikenali dalam Bilik Kawalan Misi,
hanya plak dan gambar.
Kemudian kembali menonton Happy Days dan Six Million Dollar Man.
11 orang lain yang mati bersama Gene? Awak kenal siapa mereka?
Mereka hanya 11 orang lain.
Awak ada minum, Bill?
Saya tak bertugas dan ia bukan urusan awak.
Bagaimana awak masuk ke sini?
Maaf. Ayah saya yang benarkan saya masuk.
Octavio Rosales? Dia salah seorang penjaga bangunan.
Octavio. Saya kenal dia.
Dia tanya salah seorang pengawal yang kata ia okey.
Yakah?
Logaritma. Bencikannya.
Ia tak begitu sukar.
Belum lagi.
Awak mahu berjumpa saya, En. Weisner?
Sila duduk, Cik Madison.
Lembaga siasatan mahu awak mengambil satu laporan luar
yang disediakan untuk letupan Saturn dan bawakannya kepada kami.
Apa yang awak maksudkan dengan "ambil"?
Itulah maksudnya. Ambil laporan itu dan bawanya kepada kami.
Sekarang saya seorang utusan? Sudahlah diabaikan untuk kenaikan pangkat
tapi saya tak sangka akan diturunkan pangkat ke bilik mel.
Cik Madison, kita dah bincangkannya.
Irene Hendricks ialah orang paling layak
menjadi pengarah penerbangan Kumpulan Putih...
Walaupun belum lima tahun dia bersama agensi,
sementara saya bermula di NASA pada 1966.
Saya minta maaf. Benar.
Malangnya ia takkan dibincangkan lagi.
Baik, tapi saya bukan utusan.
Ini situasi yang sensitif.
Dua bulan yang lalu, lembaga meminta seorang pakar dari luar
untuk menjalankan analisis yang teliti pada keseluruhan program Saturn.
Seseorang yang boleh beri gambaran keseluruhan
untuk pembangunan dan sistem operasi
dan memberikan kami perspektif yang unik.
Sekarang analisis itu dah selesai.
Khabar angin mengatakan awak ada bukti meyakinkan
yang kelesuan injap laluan cecair hidrogen peringkat kedua menyebabkan kebocoran,
yang membuatkan ia meletup.
Saya tak suka gosip.
Tapi kali ini, khabar angin itu benar.
Kita dah bersedia untuk membuat semula Saturn dan membetulkan kelemahannya,
tapi kumpulan roket yang ada
perlu diceraikan dan dibaiki sebelum ia boleh diterbangkan.
Awak boleh bayangkan betapa pentingnya sehingga lembaga memberi cadangannya
dan menerbangkan Saturn semula.
Apa yang kita perlukan ialah laporan analisis sistem yang terakhir ini.
Kenapa pakar dari luar ini tak menghantar saja penemuannya?
Atau suruh salah seorang pekerja awak mengambilnya?
Dia hanya akan berikan laporan itu kepada awak.
Tidak.
Dia tak mahu beri kepada orang lain.
Saya tak mahu berjumpa dia.
Ini bukan bersifat peribadi. Dia membina Saturn V dan kita perlukan analisisnya.
Lelaki itu penjenayah perang. Dia patut didakwa...
Itu pendapat awak.
Ia tak dipersetujui oleh kebanyakan ahli lembaga.
Kita perlukan laporan yang disediakan oleh Dr. von Braun,
dan dia beritahu kami yang dia hanya akan serahkan kepada awak.
Malangnya saya terpaksa menyuruh awak pergi mengambilnya untuk kami.
Soviet Union mengumumkan hari ini yang pangkalan bulannya yang digelar Zvezda,
telah menerima kru pertamanya yang terdiri daripada tiga angkasawan
dan sekarang beroperasi dengan sepenuhnya.
Pangkalan Zvezda, juga terletak di lingkaran Kawah Shackleton,
18 kilometer ke arah barat laut Pangkalan Jamestown Amerika.
Hari ini ialah kali pertama
kru dari USSR dan AS
berada di permukaan bulan pada masa yang sama.
Ia satu kesilapan besar untuk
membenarkan angkasawan kita
berkomunikasi dengan Soviet di bulan...
...Tuan Presiden.
Saya...
faham pendapat awak dan
saya hargai nasihat itu
tapi sebenarnya itu bukan tujuan panggilan saya.
Saya mahu beritahu awak
yang saya dah membuat keputusan untuk mengampunkan awak
untuk segala jenayah yang mungkin awak telah lakukan
berkenaan dengan kejadian pecah masuk Watergate.
Apa?
Saya buat keputusan demi kepentingan negara
untuk tak mendakwa bekas lawan politik
di dalam sistem keadilan jenayah.
Jangan berlagak seperti awak berkuasa.
Saya tak mahukan pengampunan awak.
Saya tak perlukan kebenaran awak, Dick.
Ia dah dipersetujui.
Lebih baik awak berhati-hati, Teddy.
Mungkin kurang habiskan masa di
Palm Beach.
Saya dah membayar deposit untuk pangsapuri itu.
Apa?
Gordo, kita dah bincangkannya.
Saya ingat kita setuju untuk tunggu saya balik sebelum buat keputusan.
Ia hanya deposit.
Awak tak beritahu anak-anak, bukan?
Sudah tentu tidak. Tak, itu...
itu sesuatu yang kita harus lakukan bersama-sama.
Entahlah, Trace.
Saya cuma rasa awak buat keputusan terburu-buru.
Mereka tak tahu bila kami akan pulang dari sini.
Saya tahu. Sebab itu saya tak mahu kehilangannya.
Harganya bagus, lokasi menarik,
ia lebih dekat dengan sekolah anak-anak, rumah kita, malah JSC.
Jadi kenapa awak tak pindah ke sana?
Supaya rumah itu menjadi milik awak dan Sheila akhirnya?
Saya takkan bersama Sheila. Dia tak boleh memasak.
Wah.
Hei. Bolehkah awak seludup sebotol lagi
dalam roket bekalan semula yang seterusnya?
Tak... mungkin.
Saya tak boleh menghampiri roket bekalan semula.
Peraturan keselamatan baru.
FBI di merata tempat untuk mencari pengintip komunis.
Mengarut.
Hei. Apa itu?
Tak. Gordo, bunyi apa itu?
- Bunyi? - Ya.
Dani sedang mandi.
Jangan lupa membasuh belakangnya.
Saya tak mahu berasmara dengan Danielle.
Okey?
Gembira dapat bercakap dengan awak, Gordo.
Jumpa awak lain kali.
Masalah rumah tangga?
Maaf, Dani.
Jangan risau, Gordo. Saya tak mahu berasmara dengan awak juga.
Patut mencari rumah di sini.
Seperti yang awak tahu, FBI akan membantu siasatan
tentang kemalangan Saturn V.
Saya harap awak dapat menjawab beberapa soalan untuk saya.
Baik.
En. Wilson, awak biasa dengan kawasan yang dipanggil Daerah Montrose di Houston?
Ya, ia di pusat bandar, bukan?
Betul.
Awak selalu ke sana?
Awak ada saudara atau kawan di kawasan itu?
Tak. Saya tak sukakannya.
Jadi awak tak pernah memasuki tempat yang dipanggil Bayou Landing?
Tak pernah.
Bayou Landing ialah dewan tarian.
Okey.
Untuk homoseksual.
Yakah?
Ia di bawah pengawasan kami selama beberapa bulan sekarang.
Seluruh kawasan itu menjadi tempat tumpuan
bagi orang radikal dan pesimpati komunis.
Kebanyakannya orang Eropah.
Kumpulan motosikal, artis...
homoseksual militan.
Di Houston?
Sumber tak bernama melaporkan ternampak seseorang yang padan dengan gambaran awak
memasuki tempat itu Sabtu lepas...
sekitar 1:00 pagi.
Awak masih ingat lagi?
Saya? Tak.
Saya ahli Parti Republikan.
Dan seorang Methodist.
Tak melepak bersama kumpulan motosikal, artis atau homoseksual militan.
Awak berada di mana?
Sabtu lepas?
Tidur di rumah.
Boleh awak buktikannya?
Tanyalah teman wanita saya.
Dia ialah...
Ellen Waverly.
Berjanji temu selama tiga tahun.
Tiga tahun ialah satu tempoh yang lama.
Kebanyakan gadis akan mengahwini teman lelaki mereka sekarang.
Ellen tak seperti gadis lain.
Lagipun, sukar untuk berkahwin dengan gaji kakitangan kerajaan.
Saya pasti awak faham.
Rasanya saya faham.
Lelaki ini akan membawa masalah.
Saya dah melepasi 50 tapisan keselamatan.
Saya kenal mereka ini.
Dan yang ini...
Yang ini terdesak untuk mencari sekumpulan homoseksual di NASA untuk didedahkan.
Kenapa dia begitu mengambil berat?
FBI melihatnya sebagai risiko keselamatan.
Jika awak ada rahsia, pihak Rusia boleh gunakannya untuk mengugut awak.
Dia akan bercakap dengan awak juga nanti,
dan dia akan cuba mendedahkan penipuan awak.
Jangan percayakan apa saja yang dia kata.
Sukar untuk dipercayai. Bukankah...
Bukankah menipu FBI satu kesalahan? Saya akan melakukan feloni?
Ya, betul.
Sama ada itu, atau...
awak boleh jujur dengan mereka.
Membuatkan kita berdua dipecat dari NASA
dan akhirnya menjadi penyumbaleweng di hadapan semua orang.
Okey, lebih baik saya pastikan cerita kita sama.
Di mana janji temu kita yang pertama?
Masuklah.
Baiklah, saya dah datang. Saya tak tahu apa yang awak mahu tapi saya ada di sini.
Awak lalu rumah awak tadi?
Pemilik baru membiarkan laman depan bersepah.
- Silakan. - Tak ramai mampu mengupah tukang kebun.
Rumah awak perlu cat baru pada peti surat.
Ayah awak tak pernah mengupah tukang kebun walau sekali.
Dia membuatnya sendiri sehingga dia mati.
Dia berbangga dengannya.
Ayah awak seorang yang baik.
Kita bukan mahu bercakap tentang ayah saya sekarang ini.
Saya cuba bercakap dengan awak di pengebumiannya tapi awak dah pergi.
Saya ada kerja.
Ini berkenaan apa?
Makan malam saya.
Anna tinggalkan satu kaserol sebelum dia bawa Josef ke Disney World.
Awak pernah pergi?
Visi Walt memang luar biasa. Lelaki yang hebat.
Malangnya dia tak sempat melihatnya.
Saya tak mahu tunggu makan malam.
Saya ada wain merah untuk diminum bersamanya.
Helo? Ada budak tersesat di sini?
Kami di sini.
- Hei, mak. - Hai, sayang.
Apa ini?
Pinewood Derby.
Pinewood Derby? Bukankah awak baru saja sertainya?
Itu tahun lepas, mak.
- Tak mengapa. Masa berlalu dengan cepat. - Ya.
Perlumbaan itu tiga minggu lagi
tapi saya suruh mereka mula berlatih jika mereka mahu bersedia.
Tiga minggu.
Pada 10 haribulan.
Saya dah semak jadual awak dengan pejabat Deke.
Awak akan ada di Marshall bersedia menaikkan muatan untuk 25,
tapi saya boleh uruskannya, okey?
- Terima kasih. - Sama-sama.
Hei, Shane, tangan awak akan terpotong.
Ambil batu asah dari kotak peralatan ayah awak dan asah pisau itu.
Ya, puan.
Itu hebat.
Terima kasih kerana bawa mereka ke perjumpaan kumpulan.
Ia perjumpaan pengakap kecil. Perjumpaan kumpulan hanya sekali sebulan.
Betul.
Danny, rasanya awak terlupa beritahu mak awak berita gembira itu.
Saya dah dapat lencana Anak Panah Cahaya.
Betulkah?
Wah. Mak ingat ia akan mengambil masa yang lama.
- Awak ingat ketua mereka, Carol? - Ya.
Ya, dia kata Danny memenuhi semua syaratnya
lebih pantas daripada orang lain.
Saya bangga dengannya.
Mak juga bangga dengan awak, Danny.
Mak akan beritahu ayah apabila mak bercakap dengannya nanti, okey?
Okey.
Mak rasa kita patut balik. Di mana adik awak? Di mana Jimmy?
Dia kepenatan jadi saya suruh dia rehat di katil Shane. Dia sedang tidur.
Terima kasih.
- Marilah balik. - Boleh saya tidur sini?
Tolonglah. Saya mahu membuat kereta lumba saya bersama Shane.
Sayang, mak rasa Pn. Baldwin mungkin perlukan masa untuk bersendirian.
Tak mengapa, Trace.
Budak-budak ini tidur bersama jadi ia bukan satu masalah.
Saya membuat enchilada. Awak patut makan malam sekali.
Saya memang mahu...
tapi saya harus bangun awal esok.
Awak berseronoklah dan berkelakuan baik, okey?
Mak sayangkan awak.
- Terima kasih. - Sama-sama. Jumpa awak nanti.
Awak tak makan langsung. Anna akan kecil hati.
Jangan kata begitu.
Anna ialah wanita yang cantik, lemah-lembut,
dan saya tak mahu awak memanipulasi saya dengan namanya.
Kenapa sukar bagi awak untuk bercakap dengan saya?
Saya kenal awak sejak kecil lagi.
Awak belajar bermain piano di sana.
Peter berjumpa Jesus dan bertanya,
"Tuhan, berapa kali saya patut maafkan abang saya jika dia berdosa dengan saya?
Tujuh kali?"
Jesus menjawab,
"Saya kata bukan tujuh kali tapi 77 kali."
Itu yang awak mahu?
Pengampunan, itu yang awak mahu?
Okey. Saya maafkan awak untuk segala kesalahan awak.
Itu dia. Kita dah selesai?
Boleh beri laporan itu supaya saya boleh pergi?
Saya hanya mahu awak dengar supaya saya boleh ceritakan kepada awak.
Benda penting yang ayah awak mahu beritahu awak.
Kenapa dia tak beritahu saya sendiri?
Kenapa?
Dia berpeluang untuk beritahu saya apa saja yang dia mahu.
Sepanjang hidup.
Sekarang saya patut mendengar kisah yang diceritakan oleh...
Oleh...
Margo, saya hanya mahu memenuhi janji yang saya buat kepada kawan lama saya.
Boleh saya buat begitu?
Saya bertemu ayah awak di bar kelab fakulti pada musim bunga 1951.
Awak berdebat tentang Mozart dan Strauss
dan awak menjadi kawan baik.
Saya tahu ceritanya.
Dia seorang ahli fizik yang luar biasa.
Pandangan luar biasa tentang keadaan semula jadi jirim.
Banyak kali saya cuba merekrut dia untuk bekerja dengan saya untuk roket Redstone,
tapi dia sentiasa menolak. Awak tahu sebabnya?
Kerana dia orang biasa dengan cita-cita yang biasa.
Tak. Dia seorang yang terluka dan semua impiannya gagal.
Ini yang membuatkan dia patah hati.
Saya takkan berpura-pura faham perasaan dia tentang ini,
dan pandangan saya berbeza dengannya,
tapi saya sentiasa menghormatinya.
Dia sangat sayangkan awak. Awak paling penting dalam hidupnya...
Jangan buat begitu.
Jangan cuba jadikan dia orang baik apabila dia dah tiada.
Sepanjang hidup saya, dia jarang meluangkan masa untuk saya dan sekarang,
"Awak paling penting dalam hidupnya." Tolonglah.
Ini adalah fakta.
Fakta yang awak tak tahu semasa awak membesar.
Fakta yang ayah awak mahu beri kepada awak
tapi tak tahu cara untuk beritahu awak.
Untuk jelaskan kenapa kadangkala dia agak dingin.
"Kadangkala agak dingin"? "Dingin"?
Awak tahu apa yang penting bagi ayah saya?
Koleksi setem dia.
Dia pulang tepat pada 5:30 petang setiap hari, minum dua martini.
Bukan satu, bukan tiga, tapi dua.
Kemudian dia habiskan malamnya dalam bilik bacaan
dengan lagunya dan koleksi setemnya.
Itu saja. Itulah hidupnya, tiada apa-apa lagi.
Bukan mak saya, bukan saya. Tiada apa-apa.
Semasa saya tamat kolej,
dan saya wanita pertama dalam kedua-dua belah keluarga saya,
awak tahu apa yang dia buat?
Dia berikan saya kalendar meja.
Begitulah pentingnya saya kepada dia.
Sekarang saya patut rasa bersalah kerana dia mati seorang diri?
Maaf.
Bukankah ada sesuatu dalam Bible tentang awak dapat apa yang awak usahakan?
Ya.
Ayah awak telah menanggung akibatnya.
Semasa perang...
dia melakukan tugas yang sangat sulit untuk kerajaan.
Dia menghasilkan sistem radar canggih untuk Angkatan Tentera Udara.
Saya tahu kerana mak beritahu saya.
Dia tak beritahu awak semuanya kerana dia tak tahu.
Dia beritahu saya saja
kerana saya juga ada pelepasan untuk rahsia sulit dan seorang saintis,
jadi mungkin dia rasa saya boleh memahami pengalamannya.
Dia mula bekerja dengan radar pada 1942,
tapi dalam masa setahun, dia diupah untuk sesuatu yang lebih besar...
oleh Robert Oppenheimer.
Ayah awak terlibat dengan Projek Manhattan.
Itu tak benar.
Ini semua fail dia.
Dia bekerja bersama John von Neumann untuk mencipta satu kaedah
di mana teras plutonium boleh dimampatkan menjadi jisim genting
melalui letusan ke dalam yang berbentuk sfera.
Ia hasil kerja yang menakjubkan.
Pengiraan yang rumit seperti itu
difikirkan di luar kemungkinan apabila mereka mulakannya.
Hasil kerja mereka digunakan untuk cipta senjata yang digunakan pada Nagasaki.
- Fat Man. - Ya.
Pengeboman itu memberi kesan mendalam kepada ayah awak.
Ia amat mengejutkannya.
Apabila ditinjau kembali, dia rasa dia menyertai sesuatu yang dahsyat.
Sesuatu yang jahat.
Banyak kali kami berbincang kesan rumit bom atom itu terhadap moral kami.
Saya cuba beritahu dia yang dia dah selamatkan jutaan nyawa
dengan mengelakkan serangan Jepun.
Dia tak mahu mendengarnya.
Dia memencilkan diri.
Daripada awak dan mak awak.
Pada penghujung nyawanya baru dia memutuskan...
awak patut tahu kebenarannya.
Tapi dia tak berani memberitahu awak.
Jadi...
dia minta saya beritahu awak selepas dia mati.
Saya dah fikir.
Mungkin kita patut putuskan hubungan buat sementara.
"Putuskan hubungan"?
Masalah dengan FBI ini membuatkan awak bimbang, bukan?
Ya.
Ada sebab lain?
Tak, ia sebab FBI dan...
Entahlah.
Cakaplah.
Saya tak tahu ke mana hala tuju hubungan ini.
"Hubungan ini"?
Maksud awak ini?
Entahlah. Awak mahu ia ke mana?
Saya tak tahu.
Saya tak pasti ia boleh diteruskan.
Ia...
ia mungkin satu...
Satu fasa. Mencium gadis hanya satu fasa bagi awak?
Mungkin.
Ya, saya masih ingat.
Lebih kurang lapan atau sembilan tahun yang lalu.
Saya ingat ia cuma satu fasa.
Sesuatu yang saya buat untuk sementara dan kemudian ia akan hilang.
Tapi ia tak hilang.
Inilah diri saya.
Saya tahu. Saya faham.
Tapi awak masih mungkin apa? Awak akan berhenti nanti, Ellen?
Tak, ia bukan tentang berhenti.
Saya tak kata begitu. Saya cuma...
Semuanya masih baru bagi saya.
Kadangkala ia seperti bukan diri saya.
Seperti saya orang lain ketika bersama awak.
Saya pun sama.
Saya rasa seperti orang yang berbeza apabila bersama awak.
Itu menakutkan awak?
Tak.
Boleh saya simpan ini?
Sudah tentu.
Terima kasih.
Terima kasih kerana...
beritahu saya.
Boleh berikan saya laporan itu supaya saya boleh pergi?
Awak akan pulang malam ini? Awak perlu memandu jauh.
- Mungkin awak patut bermalam. - Tak.
Ini takkan...
mengubah apa-apa di antara kita.
Awak tak nampak? Apa yang awak buat dalam peperangan...
ia tak sama dengan apa yang ayah saya buat.
Saya tak suruh awak bandingkan.
Kita lupakanlah rasa sakit hati ini.
Saya nampak bakat awak sejak awak kecil lagi.
Awak masih ingat? Awak kurang mahir dengan geometri?
Jangan.
Saya beritahu awak yang matematik seperti muzik.
Saya takkan lupakan riak muka awak.
Berhenti.
Ketika awak mula belajar bermain piano,
ia seperti seluruh dunia menjadi mudah bagi awak.
Awak mula lihat kuasa Tuhan yang tak kelihatan
dan cara ia berhubung dengan semua yang ada di alam semesta.
Saya yang beri awak pemahaman itu.
Saya menggalakkan, mencabar dan memaksa awak ketika ayah awak tak dapat.
Tak dapat tapi dia mahu.
Saya hargai semua itu. Okey?
Terima kasih.
Adakah itu mencukupi?
Awak mensia-siakan bakat awak.
Mensia-siakan kurniaan Tuhan kepada awak.
- Saya boleh dikira berjaya. - Tak berjaya seperti Irene Hendricks.
Ya, saya masih tahu perkembangan di Bilik Kawalan Misi.
- Saya akan berjaya satu hari nanti. - Menjadi apa? Pengarah penerbangan?
Apa matlamat awak? Di mana awak lihat diri awak dalam 10 tahun?
Selepas 10 tahun, saya akan menguruskan NASA.
Tak.
Biar saya jujur dengan awak.
Awak tak boleh bekerja dalam pasukan, Margo.
Awak ada banyak kelebihan.
Cerdik, gerak hati, kelicikan, keazaman.
Saya sebahagian daripada pasukan di Bilik Kawalan Misi.
Kerana saya mentor awak.
Kerana mendiang Gene Kranz sukakan awak.
Tapi, sekarang awak ada kedudukan, pengalaman, bukti kelayakan yang baik.
Kenapa awak tak dipilih menjadi pengarah penerbangan?
Kenapa?
- Saya tak tahu. - Ya, awak tahu.
Kerana awak tak bekerjasama.
Awak menolak untuk menjalinkan hubungan yang perlu sebagai ahli pasukan.
Kerana awak anggapnya sebagai remeh-temeh dan tak penting,
berkeras yang hanya merit saja
ukuran yang penting untuk kemajuan.
Sebab itu awak takkan menjadi ketua pasukan.
Terima kasih di atas nasihat itu.
Saya akan baik-baik saja.
Boleh beri saya laporan itu sekarang?
Disorokkan di tempat terbuka selama ini.
Awak asyik gunakan cara lama.
Sekarang ini awak memegang kunci kejayaan awak.
Apa saya patut buat? Buang nama awak dan letakkan nama saya?
Ia bukan tentang nama siapa di laporan itu
tapi apa akan terjadi jika maklumatnya didedahkan.
Maksud awak?
Pihak lembaga percaya letupan itu disebabkan injap LH2 peringkat kedua.
- Awak rasa benda lain puncanya? - Tak.
Injap itu puncanya. Ia memang jelas.
Persoalannya ialah kenapa ia gagal?
Kerosakan semasa proses penghasilan.
Ya, tapi kenapa?
Awak tahu kenapa beribu kontraktor dan subkontraktor
yang pembekal Saturn V
berada di merata tempat di seluruh Amerika Syarikat?
Awak rasa ia satu kebetulan
yang begitu banyak terletak dalam daerah kongres yang penting?
NASA memberi kontrak injap itu kepada syarikat yang salah atas sebab politik?
Semasa saya mengkaji semula rantaian bekalan Saturn untuk analisis saya,
saya terkejut apabila mengetahui injap LH2 itu dihasilkan oleh Kirkland Aerospace,
sebuah syarikat di Rockford, Illinois.
Saya terkejut kerana saya masih ingat kontrak itu.
Saya memberinya kepada syarikat dari Colorado Springs pada pertengahan 60-an.
Kemudian, pada awal 1973, NASA menukar kontraktor.
Jadi, kenapa perlu tukar?
Awak tak perlu baca laporan itu. Fikir.
Kenapa berikan kontrak kepada sebuah syarikat di Illinois?
Kenapa negeri itu penting dari segi politik kepada pentadbiran
yang baru dilantik pada 1973?
Pindaan Hak Sama Rata.
Semua orang terkejut apabila gabenor Republikan
tiba-tiba menyokong ERA.
Maksud awak ia disebabkan NASA memberikan kontrak kepada Illinois?
Kontrak yang besar.
Di daerah di mana dia perlukan sokongan untuk kempen pemilihan semulanya.
Semuanya ada dalam laporan.
Ya Tuhanku.
Gene mati kerana undi politik?
Bukan Gene saja. Sebelas orang lain juga.
Awak kenal dia kerana dia bekerja di Bilik Kawalan Misi
tapi saya kenal setiap orang di menara itu.
Ini akan menyebabkan huru-hara di NASA.
Di Kongres. Di Rumah Putih.
Jika ia diumumkan.
Kenapa tidak? Seluruh laporan lembaga akan diumumkan.
Disebabkan ia berpotensi untuk menggugat presiden,
Pentadbir Weisner akan jadikan laporan saya sebagai rahsia sulit dan sorokkannya,
lenyap sampai bila-bila.
Saya tak percaya.
Weisner mungkin bukan pentadbir terbaik yang ada tapi dia bukan begitu sinis.
Weisner ialah orang politik.
Dia hanya setia kepada Kennedy.
Dia takkan benarkan pencapaian hebat Teddy dalam meluluskan ERA
dicemarkan oleh politik yang kotor ini.
Persoalan yang tinggal ialah siapa akan untung dalam situasi ini.
Apa maksud awak?
Setiap sistem politik ada kekurangannya.
Setiap birokrasi adalah korup.
Mak perlu beritahu ayah?
- Ayah akan marah. - Mungkin awak patut fikirkannya
sebelum awak merosakkan meter air bersama Danny Stevens.
Itu ideanya.
Jangan menyalahkan orang lain untuk selamatkan diri awak.
Itu bukan cara kami membesarkan awak.
Tolong jangan beritahu ayah. Tolonglah.
Duduk di sini dan tunggu sehingga mak panggil.
Jangan bergerak. Faham?
Ya, puan.
Awak ada berbincang dengan doktor?
Lieber? Ya.
Apa katanya?
Sama seperti doktor lain.
Ia mungkin berkesan
tapi sudah tentu, dia tak dapat menjaminnya.
Tiada siapa boleh. Tapi dia ada rekod yang baik.
Awak mahu teruskan dengan dia?
Bagaimana kalau kita bincang selepas awak pulang?
Saya dah ada banyak kerja sekarang ini.
Baiklah.
Lagipun, saya tak boleh mengandung tanpa awak.
Awak jangan buat begitu.
Awak okey?
Apa maksud awak?
Saya okey. Cuma penat saja.
Penyelenggaraan yang takkan selesai.
Mana Shane? Dia ada di sana?
Tak. Dia ada perjumpaan Webelos.
Masa untuk Pinewood Derby.
Saya suka Pinewood Derby.
Saya harap dapat berada di sana untuk itu.
Kami juga.
Shane bertanya kepada saya tempoh hari,
"Kenapa ayah tak pulang saja?"
Saya terangkan kepada dia yang selepas roket itu meletup,
kru pengganti tak dapat datang dan mengganti awak.
Tapi awak kenal Shane.
Dia tahu semua butiran tentang NASA dan kata,
"Bukankah LEM ada di permukaan
dan modul perintah menunggu di orbit?
Itu bot penyelamat mereka.
Suruh ayah ambil bot penyelamatnya dan pulang."
Budak yang pintar.
Ya.
Apa saya patut beritahunya?
Beritahu dia ia seperti di tentera laut.
Seseorang berikan awak arahan, awak akan mematuhinya.
Arahan saya ialah tunggu di sini sehingga pengganti saya datang.
Jadi, itulah yang saya akan buat.
Tunggu sehingga diganti.
Saya akan beritahunya.
- Hai, Bob. - Hai, Bob.
Hai, Bob.
Maaf, tunggu sebentar. Ada apa?
Maaf kerana mengganggu.
Saya baru habis mengecas semula PLSS
dan saya rasa ada masa yang cukup untuk mencari rumah
sebelum tiba masa untuk, "Hai, Bob."
- Hai, Bob. - Hai, Bob.
Okey. Perhatikan oksigen awak kali ini.
Baik, tuan.
Kenapa semua orang kata "Hai, Bob"?
Ya.
Ia daripada The Bob Newhart Show.
Mereka tak hantar benda lain untuk awak tonton?
Kami dah minta,
tapi setakat ini hanya enam episod Bob Newhart yang sama.
Sejujurnya, ia acara kemuncak setiap hari.
Setiap kali seseorang kata frasa itu,
kami semua harus katakannya.
Ia agak mengarut, saya tahu.
Gordo mencari rumah itu? Ia sebahagian daripada rancangan atau...
Tak. Dia suka berjalan lama di luar.
Entah kenapa memanggilnya "mencari rumah."
Dapat mengosongkan fikirannya.
Ia benda yang bagus.
Agak sempit di sini.
Kadangkala awak perlu ke luar.
Sayang, saya tak mahu menghalang awak daripada Bob, Emily dan...
Howard, Jerry dan Carol.
- Saya sayang awak. - Saya sayang awak juga.
Ayah awak sangat kecewa dengan awak.
Awak tak boleh keluar selama tiga minggu. Marilah.
Dr. von Braun menulis laporan yang menarik.
Apa awak akan buat dengannya?
Saya tahu tugasan ini bukan mudah bagi awak, Margo.
Saya mahu awak tahu yang lembaga penyiasatan sangat menghargai
pengorbanan peribadi yang diperlukan.
Saya menghargainya juga.
En. Weisner...
adakah penemuan Dr. von Braun akan dimasukkan
ke dalam laporan akhir letupan Apollo 23?
Saya akan klasifikasikan laporan ini sebagai sulit sekarang ini
dengan kuasa saya sebagai pentadbir NASA.
Awak terikat dengan ikrar sebagai kakitangan kerajaan
untuk tak mendedahkan laporan ini
atau kewujudannya.
Jika buat begitu, awak boleh dihukum kerana mendedahkan maklumat sulit
dan dihukum 20 tahun di dalam penjara persekutuan.
Awak faham, Cik Madison?
Semua sistem korup.
Saya ada buat salinan.
Saya boleh menahan awak sekarang ini.
Kawan saya akan menghantarnya ke The New York Times esok pagi
melainkan saya sendiri yang melarangnya.
Apa yang awak mahu?
Apa yang saya patut dapat.
Pengarah penerbangan.
Tiada kekosongan di dalam pasukan Merah, Putih atau Biru.
Buat satu kekosongan.
Awak perlukan ini.
Ia dipanggil mistar gelongsor.
ASAS ALGEBRA
Jumpa saya di dalam pejabat saya dalam 20 minit dan saya akan ajar caranya.
Terima kasih.
Siapa nama awak?
Aleida.
Saya Margo.
- Awak tahu bermain piano? - Tak.
Awak akan belajar.
Tiada siapa pernah sampai ke sini.
Tiada siapa pernah melihat ini.
Sekarang saya dah melihatnya.
Pangkalan Jamestown.
Kembali ke pangkalan.
Terjemahan sari kata oleh Nazri Yusof